APROBACIÓN DEFINITIVA DO REGULAMENTO DE USO E FUNCIONAMENTO DO PUNTO LIMPO E PLANTA DE RESIDUOS DA CONSTRUCCIÓN E DERRUBOS.
ADMINISTRACIÓN LOCAL — Municipal — Valga (Ordenanzas e Regulamentos, 29/01/2015)

O Pleno do Concello de Valga, en sesión ordinaria celebrada o día 10 de novembro de 2014, acordou a aprobación inicial do regulamento de uso e funcionamento do Punto Limpo e Planta de Residuos da Construción e Derrubos. O expediente foi sometido a exposición pública polo prazo de 30 días hábiles, en virtude de anuncio publicado no Boletín Oficial da Provincia núm.222 do 17 de novembro de 2014, sen que se presentaran alegacións ao mesmo, polo que, de conformidade co artigo 70.2 da Lei 7/1985, elévase a definitivo o acordo e publícase o texto íntegro da ordenanza: O punto limpo e a planta de residuos da construción e derrubos son un equipamento ambiental ubicado no lugar de Eirexe, parroquia de Campaña, correspondente ás parcelas do polígono O punto limpo serve aos veciños e veciñas como centro de aportación voluntaria para a recollida selectiva dos residuos xerados no ámbito domiciliario, que pola súa natureza ou volume non son obxecto habitual do servizo de recollida de residuos sólidos urbanos. A Planta de Residuos da Construción e Derrubos destínase ao almacenamento, clasificación e trituración de residuos de construción e derrubos. Constitúen polo tanto un sistema de recollida selectiva, onde se reciben, almacenan e valoran os residuos que non teñen saída a través da recollida diaria. En ningún caso se trata dun vertedoiro, senón dun lugar para almacenar temporalmente os residuos ata entregalos a xestores autorizados. Este regulamento ten por obxecto regular as actividades a executar no Punto Limpo e Planta de RCDs do Concello de Valga, as súas instalacións, elementos e mobiliario. Son usuarios do punto limpo todos os cidadáns que queiran depositar de forma selectiva os residuos orixinados, de conformidade ao que establecen os artigos deste regulamento. Aqueles que se establezan nos pregos de cláusulas que rexan a contratación, de acordo coa normativa aplicable.1. Deberá existir un libro de rexistro no que se rexistrarán obrigatoriamente, todas as operacións de depósito de residuos, anotando a data na que se realicen.2. Nese rexistro deberá facerse constar os datos persoais do usuario ou usuaria, que terá que presentar o DNI ou documento identificativo. Así mesmo, deberase facer constar no rexistro os datos referentes ao residuo que se entreguen.3. As informacións contidas no libro de rexistro quedarán sometidas ás normas xerais de protección de datos, sen que poidan ser utilizadas para outros fins que os propios do servizo. O Concello dará a coñecer o horario de funcionamento da instalación mediante os medios oportunos. O horario será de luns a venres en xornada completa e sábados en xornada de mañá. Os domingos e festivos a instalación permanecerá pechada. Este horario poderá cambiarse segundo as necesidades do servizo. O Concello dará a coñecer os cambios mediante Bandos da Alcaldía, e publicación na páxina web do Concello. De conformidade coa lexislación vixente en materia de residuos e protección dos bens municipais, o Concello sancionará o uso indebido das instalación, os actos que causen danos ás estruturas, ao mobiliario e ao equipamento, e o abandono de residuos no exterior das instalacións. A promulgación futura de normas con rango superior a este regulamento e que afecten ás súas materias, determinará a súa aplicación automática e a posterior adaptación do regulamento no que fora necesario. Este regulamento entrará en vigor unha vez sexa publicado o seu texto íntegro no Boletín Oficial da Provincia e logo de que transcorra o prazo de quince días ao que se refire o artigo 65.2 da Lei 7/1985, do 2 de abril. Valga, 15 de xaneiro de 2015.—O Alcalde, José María Bello Maneiro.